Viral video: ಅಬ್ಬಬ್ಬಾ ಇದೇನಾಶ್ಚರ್ಯ.. ನೋಡಲು ಥೇಟ್ ಡೊನಾಲ್ಡ್ ಟ್ರಂಪ್! ಧ್ವನಿ ಕೂಡಾ ಡಿಟ್ಟೋ ಹಾಗೆಯೇ! ಯಾರಿವರು? ನೋಡಲು ಒಂದೇ ತೆರನಾಗಿರುವವರು 7 ಜನ ಇರ್ತಾರಂತೆ ಎಂಬುದನ್ನು ಕೇಳಿದ್ದೇವೆ. ಅದು ಸತ್ಯವೆನೋ ಅನ್ನಿಸ್ತಿದೆ. ಇಲ್ಲೋರ್ವ ಕುಲ್ಫಿ ಮಾರಾಟಗಾರ ನೋಡಲು ಡಿಟ್ಟೋ ಡೊನಾಲ್ಡ್ ಟ್ರಂಪ್ ಅವರ ಹಾಗೆಯೇ ಇದ್ದಾರೆ. ಕೇವಲ ನೋಡಲು ಮಾತ್ರವಲ್ಲ ಅವರ ಧ್ವನಿ ಕೂಡಾ ಟ್ರಂಪ್ ಧ್ವನಿಯಂತೆಯೇ ಇದೆ. ಕುಲ್ಫಿ ಐಸ್ಕ್ರೀಮ್ ಮಾರಾಟ ಮಾಡುವ ಈತ ಹಾಡು ಹಾಡುತ್ತಾ ನೆಟ್ಟಿಗರ ಮನಗೆದ್ದಿದ್ದಾರೆ. ಒಂದು ಕ್ಷಣ ಇವರನ್ನು ನೋಡುತ್ತಿದ್ದಂತೆಯೇ ಡೊನಾಲ್ಡ್ ಟ್ರಂಪ್ ಅವರೇ ಎದುರಿಗೆ ಇದ್ದಂತೆ ಅನಿಸುತ್ತದೆ. ಕುರ್ತಾ ಪೈಜಾಮ ಧರಿಸಿ ನಿಂತಿದ್ದಾರೆ. ಸುಮಧುರ ಕಂಠದ ಮೂಲಕ ಹಾಡು ಕೂಡಾ ಹಾಡುತ್ತಿದ್ದಾರೆ. ಸೋಷಿಯಲ್ ಮಿಡಿಯಾಗಳಲ್ಲಿ ವಿಡಿಯೋ ಹರಿದಾಡುತ್ತಿದ್ದಂತೆಯೇ ಇದೇನಪ್ಪಾ ಆಶ್ಚರ್ಯ! ಎಂದು ನೆಟ್ಟಿಗರು ಹುಬ್ಬೇರಿಸಿದ್ದಾರೆ. ಪಾಕಿಸ್ತಾನದ ಗಾಯಕಗೀತರಚನಾಕಾರ ಶೆಹಜಾದ್ ತಮ್ಮ ಇನ್ಸ್ಟಾಗ್ರಾಂ ಖಾತೆಯಲ್ಲಿ ವಿಡಿಯೋ ಹಂಚಿಕೊಂಡಿದ್ದಾರೆ. ವಾಹ್! ಕುಲ್ಪಿ ಮಾರಟಗಾರನು ನಿಮಗೆ ತಿಳಿದಿದ್ದರೆ ದಯವಿಟ್ಟು ತಿಳಿಸಿ. ಈತನನ್ನು ನಾನು ಹುಡುಕುತ್ತಿದ್ದೇನೆ ಎಂದು ಬರೆದುಕೊಂಡಿದ್ದಾರೆ. ಕುಲ್ಫೀ ಮಾರಾಟಗಾರ ಪಂಜಾಬ್ ಮೂಲದವನು ಎಂದು ಅನೇಕ ನೆಟ್ಟಿಗರು ಕಾಮೆಂಟ್ ವಿಭಾಗದಲ್ಲಿ ತಿಳಿಸಿದ್ದಾರೆ. ಈತನು ಮಾರಾಟ ಮಾಡುತ್ತಿರುವ ಕುಲ್ಫಿ ಐಸ್ಕ್ರೀಮ್ಅನ್ನು ಅನೇಕ ವರ್ಷಗಳಿಂದ ನಾವು ತಿಂದಿದ್ದೇವೆ ಎಂದು ಸ್ಥಳೀಯರು ಹೇಳಿದ್ದಾರೆ. View this post on Instagram A post shared by Shehzad Roy officialshehzadroy ವಿಡಿಯೋದಲ್ಲಿರುವ ವ್ಯಕ್ತಿ ನೋಡಲು ಟ್ರಂಪ್ ಅವರ ಹೋಲಿಕೆಯಲ್ಲಿದ್ದರಿಂದ ಕೆಲವು ಉಲ್ಲಾಸದ ಪ್ರತಿಕ್ರಿಯೆಗಳು ಬಂದಿವೆ. ಇನ್ನು ಕೆಲವರು, ಚುನಾವಣೆಯಲ್ಲಿ ಸೋತ ನಂತರ ಡೊನಾಲ್ಡ್ ಟ್ರಂಪ್ ಪಾಕಿಸ್ತಾನದಲ್ಲಿ ಐಸ್ಕ್ರಿಮ್ ಮಾರಾಟ ಮಾಡುತ್ತಿದ್ದಾರೆಯೇ? ಎಂದು ಕೆಲವರು ಕಾಮೆಂಟ್ ವಿಭಾಗದಲ್ಲಿ ಬರೆದಿದ್ದಾರೆ. ಮಾಜಿ ಅಧ್ಯಕ್ಷರು ಹಾಡುತ್ತಾರೆ ಎಂದು ತಿಳಿದಿರಲಿಲ್ಲ ಎಂದು ಇನ್ನೋರ್ವರು ಹೇಳಿದ್ದಾರೆ. ಅವರ ಹಾಡನ್ನು ಮೆಚ್ಚಿದ ನೆಟ್ಟಿಗರು ಪ್ರಸಿದ್ಧ ಜಾನಪದ ಕಲಾವಿದರಿಗೆ ಹೋಲಿಸಿ ಶ್ಲಾಘನೆ ನೀಡಿದ್ದಾರೆ. ಅವರ ಧ್ವನಿ ಭಾವಪೂರ್ಣವಾಗಿದೆ ಅವರು ಓರ್ವ ಕಲಾವಿದರಾಗುವ ಎಲ್ಲಾ ಗುಣಲಕ್ಷಣಗಳು ಇದೆ ಎಂದು ಪ್ರತಿಕ್ರಿಯೆ ನೀಡಿದ್ದಾರೆ. ಇದನ್ನೂ ಓದಿ: Viral Photo: ಮಮತಾ ಬ್ಯಾನರ್ಜಿಗೆ ಮದುವೆಯಂತೆ! ವರ ಯಾರು ಗೊತ್ತಾ? ಲಗ್ನ ಪತ್ರಿಕೆ ನೋಡಿ The post Viral video: ಅಬ್ಬಬ್ಬಾ ಇದೇನಾಶ್ಚರ್ಯ.. ನೋಡಲು ಥೇಟ್ ಡೊನಾಲ್ಡ್ ಟ್ರಂಪ್! ಧ್ವನಿ ಕೂಡಾ ಡಿಟ್ಟೋ ಹಾಗೆಯೇ! ಯಾರಿವರು? appeared first on TV9 Kannada.